ད་རེས་ཀུ་ཤུ་རྟགས་ཅན་ཁ་པར་ཐོན་གསར་པ་དེ་རྒྱ་ནག་སྐམ་ས་ཆེན་མོའི་ནང་བཀའ་སྡོམ་བྱས་སྟབས།དྲ་རྒྱ་བཀོལ་སྤྱོད་གནང་མཁན་རྒྱ་རིགས་ཚོས་རྒྱུ་མཚན་གཉིས་ཀྱི་ཐོག་ནས་ཚོད་དཔག་དང་འགྲེལ་བརྗོད་གནང་གི་འདུགདང་པོ་རྒྱ་གཞུང་གིས་གཞུང་འབྲེལ་མིན་པའི་ཚོགས་སྡེ་ཁག་གི་ཁྲིམས་སྒྲིག་གསར་བཟོ་བྱས་པ་ལྟར་གཞུང་འབྲེལ་མིན་པའི་ཚོང་ལས་ཁང་དེ་དང་ཐད་ཀར་འབྲེལ་བ་ཡོད་པས་དེ་ལྟར་བཀག་འགོག་བྱས་པ་ཞིག་ཡིན་པ་དང་།གཉིས་པ་དེ་སྔ་ཕྱི་ལོ་༢༠༡༥ལོའི་ཟླ་༧ཚེས་༦ཉིན་༸གོང་ས་༸སྐྱབས་མགོན་ཆེན་པོ་མཆོག་དགུང་གྲངས་༨༠ཕེབས་པའི་༸སྐུའི་གྱ་སྟོན་དང་བསྟུན་རྒྱ་ནག་ནང་རྟེན་གཞི་བྱས་པའི་ཚོང་ལས་ཁང་གིས་སྤྱི་ཚོགས་འབྲེལ་ལམ་བརྒྱུད་ནས་མགོན་པོ་༸གང་ཉིད་མཆོག་ལ་འཚམས་འདྲི་ཞུས་པའི་རྐྱེན་གྱིས་བཀག་སྡོམ་བྱས་པར་ཚོད་དཔག་གནང་མུས་ཡིན་འདུག